
NAŠIH RUKU DELO: FIAT GRANDE PANDA IZ KRAGUJEVCA PREMIJERNO PRED PUBLIKOM NA BEOGRADSKOM SAJMU
Ljubitelji automobila i domaće industrije imaju priliku da na ovogodišnjem Međunarodnom sajmu automobila u Beogradu, na štandu OMR Grupe i njene članice Crossroad Adria, prvi put uživo vide najveću automobilsku zvezdu koja dolazi iz Srbije. Dugoočekivani FIAT Grande Panda, koji se proizvodi u Fabrici automobila u Kragujevcu, zvanično je predstavljen domaćoj publici, čime je označen i početak sveobuhvatne nacionalne kampanje pod sloganom „Naših ruku delo“.
„Ponosni smo što upravo na Sajmu u Beogradu možemo da podelimo trenutak koji prevazilazi okvire automobilske industrije. FIAT Grande Panda nije samo novi model u našoj ponudi, on je simbol ponosa, tradicije i budućnosti. Proizveden u Kragujevcu, rukama naših ljudi, ovaj automobil nosi pečat domaće ekspertize i globalnog FIAT dizajna. Naš slogan, 'Naših ruku delo', upravo to i znači: vrhunski proizvod stvoren ovde, za svet. Kampanja koja danas počinje biće snažan podsetnik na vrednost koju zajedno stvaramo“, izjavio je tom prilikom Igor Ševo, direktor kompanije Crossroad Adria.

Centralno mesto na štandu zauzima benzinska varijanta FIAT Grande Pande, opremljena agilnim i efikasnim motorom od 100 KS, koju je domaće tržište s nestrpljenjem iščekivalo. Pored vrhunskog dizajna i praktičnosti, ovaj model donosi i izuzetno konkurentnu cenu.

Početna cena FIAT Grande Pande iznosi 15.490 EUR, uz standardnu 5-godišnju garanciju, čime se pozicionira kao jedan od najatraktivnijih izbora u svom segmentu. Sa kompletnom gamom koja, pored električnih i hibridnih, sada uključuje i visokoefikasni benzinski motor, FIAT postavlja nove standarde dostupnosti na domaćem tržištu.

FIAT: Tradicija, stil i električna mobilnost

Pored Grande Pande, štand Crossroad Adria krasi i legendarni FIAT 500 hibrid, dostupan i u cabrio verziji za pravi „dolce vita“ osećaj. Ekskluzivno tokom trajanja sajma, kupci mogu nabaviti prestižni paket opreme „Torino“ po ceni bazičnog modela od 18.990 EUR. Gamu upotpunjuju robusna Pandina i novi Fiat 600, koji zaokružuje viziju moderne urbane mobilnosti.

JEEP: Evolucija legende – Novi Jeep Compass

Brend JEEP premijerno predstavlja Novi Jeep Compass, lidera u C-SUV segmentu. Sa većim dimenzijama, vrhunskim komforom i Nivoom 2 autonomne vožnje u standardnom paketu, Compass je spreman za sve izazove. Dostupan je u hibridnoj, PHEV i potpuno električnoj varijanti (do 375 KS), uz specijalnu sajamsku cenu od 29.990 EUR.

ALFA ROMEO: Italijanska strast i Tonale

Za ljubitelje vrhunske vozne dinamike, tu je Alfa Romeo Tonale. Sa hibridnim pogonom od 175 KS i „Driver-Centric“ dizajnom, Tonale nudi beskompromisan užitak. Pored hibrida, Alfa Romeo ostaje veran potrebama tržišta nudeći i visokoefikasni dizel motor.

Revolucija u finansiranju: One Mobility platforma

OMR Grupa ide korak dalje od same prodaje, nudeći personalizovana rešenja kroz One Mobility platformu: dinarski krediti bez učešća za maksimalnu sigurnost, operativni i finansijski lizing prilagođen klijentu i platforma “Sve u jednoj rati” koja objedinjuje kupovinu, lizing, osiguranje i servis u jednu mesečnu obavezu za modele Grande Panda, Fiat 500, Fiat 600 i Jeep Avenger.

Pozivamo sve ljubitelje automobilizma da posete štand Crossroad Adria i OMR Grupe u Hali 1 Beogradskog sajma i lično se uvere u kvalitet koji je „naših ruku delo“. Pogledajte i naš promo video za nacionalnu kampanju: https://youtu.be/nNZDlfXCPk4. 
O OMR Group

OMR Group je poslovni ekosistem koji posluje na tržištima Srbije i regiona, integrišući kompanije iz sektora automobilske industrije, finansija, osiguranja, izgradnje i upravljanja nekretninama, sa ukupno 1.100 zaposlenih. U okviru Automotive divizije, OMR Group obuhvata kompanije koje zastupaju portfolije brendova kao što su Fiat, Fiat Professional, Jeep, Alfa Romeo, Abarth, Changan, Jaguar/Land Rover, Hyundai, Isuzu, Subaru i Kawasaki, kao i jedan od najprestižnijih svetskih brendova u proizvodnji jahti Azimut.

